Jedine za pomoci certifikovaného TV držiaka alebo tzv. konzoly. Existujú fixné TV držiaky, ktoré nie je možné polohovať a televízor je len v takej polohe, v akej je namontovaný držiak. Existujú takisto sklopné TV držiaky, ktoré vám umožňujú televízor nakláňať hore a dole a potom sú tu najobľúbenejšie, ale aj najdrahšie TV konzoly, ktoré sú kĺbové. Tie umožňujú televízor polohovať hore, dole, naklápať uhol a takisto vysúvať televízor vpred. Záleží teda na vás, či siahnete po najlacnejšom riešení alebo investujete do niečoho flexibilnejšieho. Pri upevňovaní televízora na stenu musíte tiež dodržať VESA štandard. Ten určuje vzdialenosť medzi otvormi na skrutky, ktoré sú predpripravené na zadnej strane televízora. VESA je teda veľkostný údaj, napríklad 100 x 100 mm. V týchto bodoch musí byť konzola riadne uchytená a zároveň vám tento údaj uľahčuje aj výber TV držiaka. TV držiak by ste do steny mali uchytiť v stabilných bodoch, ideálne za pomoci skrutiek s hmoždinkami určeným do steny (tehla, kváder...). Montáž odporúčame realizovať vo dvojici.\r